Historical Drivers

# Grand Prix Ηνωμένων Πολιτειών 2017: Ο Hamilton ένα βήμα πριν τον τίτλο

22 Οκτωβρίου 2017 – Ώστιν, Τέξας

Το Grand Prix των Ηνωμένων Πολιτειών του 2017 ήταν το σημείο καμπής που έφερε τον Lewis Hamilton αγκαλιά με τον τέταρτο του παγκόσμιο τίτλο και έδειξε την απόλυτη κυριαρχία της Mercedes σε ρυθμό και στρατηγική.

Στο μοντέρνο και τεχνικά απαιτητικό Circuit of the Americas (COTA), οι Αμερικάνοι απολαμβάνουν κάθε χρόνο έναν από τους πιο θεαματικούς αγώνες της σεζόν. Το 2017 δεν αποτέλεσε εξαίρεση. Με 56 γύρους σε μια πίστα 5.513 χιλιομέτρων, ο αγώνας αυτός απαιτούσε τόσο καθαρή ταχύτητα όσο και έξυπνη στρατηγική.

Ο Lewis Hamilton κατέκτησε άλλη μια pole position με χρόνο 1:33.108, συνεχίζοντας τις εντυπωσιακές εμφανίσεις . Δίπλα του στην πρώτη σειρά βρισκόταν ο βασικός του αντίπαλος για τον τίτλο, Sebastian Vettel, με τους Bottas, Ricciardo και Räikkönen να ακολουθούν. Οι συνθήκες ήταν ιδανικές, η ένταση μεγάλη, και το ενδιαφέρον στραμμένο στη μάχη Mercedes–Ferrari.

Με το σβήσιμο των φώτων, ο Vettel έκανε καταπληκτική εκκίνηση και πέρασε τον Hamilton στην πρώτη στροφή, αναζωπυρώνοντας τις ελπίδες της Ferrari. Ο Γερμανός διατηρήθηκε στην κορυφή για λίγους γύρους, όμως ο Hamilton δεν άργησε να απαντήσει. Στον 6ο γύρο, με ένα υποδειγματικό προσπέρασμα, ο Βρετανός πήρε ξανά την πρωτοπορία και από εκεί και πέρα δεν κοίταξε ποτέ πίσω.

Ο Max Verstappen ξεκίνησε 16ος λόγω ποινής, αλλά με έναν εντυπωσιακό αγώνα, γεμάτο προσπεράσεις, έφτασε μέχρι την τέταρτη θέση. Στον τελευταίο γύρο κατάφερε να περάσει τον Kimi Räikkönen για την τρίτη θέση με μια τολμηρή κίνηση στην εσωτερική. Όμως οι αγωνοδίκες τον τιμώρησαν για το αμερικανικό προσπέρασμα, ενώ η σκηνη στο cooldown room, με τον Kimi να κοιτάζει τον Max με βλέμμα  που του έκοβε τα ποδια.

Έτσι, ο “παγωμένος” Φινλανδός πήρε την τρίτη θέση.

Τελική Κατάταξη (Top 5)

1. Lewis Hamilton (Mercedes)

2. Sebastian Vettel (Ferrari)

3. Kimi Räikkönen (Ferrari)

4. Max Verstappen (Red Bull) (με ποινή)

5. Valtteri Bottas (Mercedes)

Ο Hamilton, γεμάτος αυτοπεποίθηση, δήλωσε:

«Ήταν φανταστικός αγώνας. Ο Vettel με πίεσε στην αρχή αλλά το μονοθέσιό μας ήταν σε εξαιρετική κατάσταση. Ευχαριστώ την ομάδα – τα έκαναν όλα σωστά.»

Ο Vettel παραδέχτηκε την ανωτερότητα της Mercedes, λέγοντας:

«Ξεκινήσαμε καλά αλλά ο ρυθμός μας δεν ήταν αρκετός. Συνεχίζουμε να παλεύουμε.»

Η Βαθμολογία Μετά τον Αγώνα

Οδηγοί:

Hamilton – 331 β.

Vettel – 265 β.

Bottas – 244 β.

Κατασκευαστές:

Mercedes – 575 β.

Ferrari – 428 β.

Red Bull – 315 β.

Το Grand Prix των ΗΠΑ του 2017 ήταν ένας αγώνας που τα είχε όλα: ένταση στην εκκίνηση, στρατηγικές μάχες στη μέση και δράμα στο τέλος. Ήταν ο αγώνας που σφράγισε ουσιαστικά την κυριαρχία του Lewis Hamilton και της Mercedes στη σεζόν, αφήνοντας την Ferrari να αναλογιστεί τι πήγε λάθος. Για τον Max Verstappen, ήταν άλλη μια απόδειξη του ταλέντου του – και του πάθους του για επιθετική οδήγηση.

Στον κόσμο της Formula 1, δεν αρκεί να είσαι γρήγορος. Πρέπει να είσαι σταθερός, αποφασιστικός και στρατηγικά άψογος. Ο Hamilton, εκείνη την ημέρα στην Αμερική, ήταν όλα αυτά και ακόμα περισσότερα.