Random Misc

# Πίσω απο το πέπλο της F1

Πολλές φορές, η γνώμη μας, η άποψή μας, τα "θέλω" μας και το πάθος μας έρχονται αντιμέτωπα με τις πιο σκοτεινές μας επιθυμίες. Σαν φίλαθλοι, σαν petrolheads και λάτρεις της Formula 1, όλα τα παραπάνω καλούμαστε να συγκρουστούν με το «εγώ» μας τον αγαπημένο μας οδηγό και με το πώς θα δικαιολογήσουμε κάποιες καταστάσεις.Στη Formula 1 όμως τα πράγματα είναι σκληρά. Είναι brutal.

Εδώ θα σταθούμε λίγο, για να εξηγήσουμε πώς θα μπορούσε ο καθένας μας να κατανοήσει και να δημιουργήσει ένα πιο υγιές περιβάλλον για το αγαπημένο μας άθλημα –την κορωνίδα του motorsport.Στον κόσμο της Formula 1, τα πράγματα δεν είναι απλά. Έρχονται αντιμέτωπα συμφέροντα, πολυεθνικές, εταιρείες που βλέπουν μόνο πόσα μηδενικά υπάρχουν πίσω από έναν αριθμό. Εδώ δεν υπάρχουν φιλίες, γνωστοί, καλοπροαίρετοι άνθρωποι. Εδώ βασιλεύουν τα αρπακτικά και η επιβίωση του ισχυρότερου. Ίσως ακούγεται δραματικό – αλλά πιστέψτε με… είναι, αν όχι έτσι, ίσως και χειρότερα.

Σκεφτείτε μόνο την απλή καθημερινότητά μας: στο γραφείο, στη δουλειά, πόσα «παιχνίδια» παίζονται ανάμεσα σε συναδέλφους. Οπότε, φανταστείτε τι γίνεται εκεί όπου τα λεφτά είναι πάρα πολλά, Γιώργη... Οι μεταβλητές είναι ακόμη περισσότερες.Έτσι προσπαθούμε να αντιληφθούμε τον σκληρό κόσμο της Formula 1.Όποιος δεν αποδίδει, πρέπει να αντικατασταθεί. Όποιος δεν μπορεί να συνεργαστεί, πρέπει να αφαιρεθεί. Ό,τι δεν ταιριάζει… απλά θα πεταχτεί στον κάδο απορριμμάτων. Ο ανταγωνισμός είναι τεράστιος, και τα μαχαίρια είναι πάντα ακονισμένα. Εξάλλου, όπως λέει και το ίδιο το όνομα, με βάση τους κανονισμούς… η καλύτερη φόρμουλα κερδίζει.

Με απλά λόγια: ο καλύτερος συνδυασμός οδηγού, μονοθεσίου, εξαρτημάτων, διοίκησης και πολλών παραγόντων θα κάνει αυτή τη διαφορά του 0,1 δευτερολέπτου ανά γύρο – και θα γίνει κυρίαρχος.Εμείς, απλώς παθιαζόμαστε με τον οδηγό μας και την ομάδα μας. Όμως, κάποιος εκείνη τη στιγμή έχει επενδύσει πολλά μηδενικά…Μέσα σε αυτό το περιβάλλον, κάποια άτομα καταφέρνουν να ανατείλουν, κάποια αστέρια γεννιούνται. Κάποιοι άλλοι απλώς παλεύουν για να αποδείξουν ότι αξίζουν να είναι εκεί – κάτι που από μόνο του είναι άξιο σεβασμού.

Γι’ αυτό κι εμείς, στο F1 Stories, λατρεύουμε τη Formula 1. Είναι η ταχύτητα, είναι η τεχνογνωσία πολλών χρόνων. Είναι απλώς ο μαγικός και βίαιος κόσμος της Formula